Guido Reni

**Guido RENI** (naskiĝis en Bolonjo, Papa Ŝtato, 4-an de novembro 1575 - mortis en Bolonjo, la 18-an de aŭgusto 1642) estis itala pentristo de la baroka periodo, kvankam liaj verkoj montris klasikan manieron, similan al Simon Vouet, Nicholas Poussin kaj Philippe de Champaigne. Li ĉefe pentris religiajn verkojn, sed ankaŭ mitologiajn kaj alegoriajn temojn. Aktiva en Romo, Napolo kaj ĉe lia naskiĝa Bolonjo, li fariĝis la domina reprezentanto en la bolonja skolo, kiu aperis sub la influo de la Carracci-familio.

Reni estis la plej fama itala artisto de sia generacio. Per siaj multaj lernantoj, li havis ampleksan influon en pli posta Baroko. En la centro de Bolonjo li establis du studiojn, plenplenajn de preskaŭ 200 lernantoj. Lia plej eminenta lernanto estis Simone Cantarini, nomata *Il Pesarese*, kiu pentris la portreton de sia majstro en la Bolonja Galerio. La aliaj bolonjaj lernantoj de Reni inkludis Antonio Randa (frue en sia kariero konsiderata la plej bona lernanto de Reni, ĝis li provis mortigi sian mastron), Vincenzo Gotti, Emilio Savonanzi, Sebastiano Brunetti, Tommaso Campana, Domenico Maria Canuti, Bartolomeo Marescotti,  Giovanni Maria Tamburino,  kaj Pietro Gallinari.

Preter Italio, la influo de Reni estis grava en la stilo de multaj hispanaj barokaj artistoj, kiel ekzemple José de Ribera kaj Murillo. Sed lia laboro estis aparte aprezita en Francio, Stendhal kredis ke Reni devas havi "francan animon", kaj influis generaciojn de francaj artistoj kiel Le Sueur, Le Brun, Vien, kaj Greuze; same kiel poste francaj novklasikaj pentristoj. En la 19-a jarcento, la reputacio de Reni malpliiĝis kiel rezulto de ŝanĝo de gusto, esprimita de la cenzura juĝo de John Ruskin, ke la verko de la artisto estis sentimentala kaj falsa. Reviviĝo pri la intereso pri Reni okazis ekde 1954, kiam grava retrospekta ekspozicio de lia verko estis muntita en Bolonjo.

## Galerio

File:St cecilia guido reni.jpg|*Sankta Cecilio*, 1606
File:Guido Reni - Saint Sebastian - Google Art Project (27740148).jpg|*Sankta Sebastiano*, ca. 1615
File:Hipómenes y Atalanta (Reni).jpg|*Hipomeno kaj Atalanta*, 1618–1619, Prado-Muzeo
File:San domenico, bologna, interno, arca di san domenico, cappella con affreschi di guido reni 02.JPG|*Gloro de Sankta Domeniko* kronante la arkon de Sankta Domeniko, 1613–1615
File:Budapest kunst 0021.tif|*Davido kaj Abigail*, c. 1615
File:Guido Reni - Cristo resucitado abrazado a la Cruz - Google Art Project.jpg|*Jesuo Kristo kun la Kruco*, 1621
File:Guido Reni - The Baptism of Christ - Google Art Project.jpg|*La Bapto de Kristo*, ĉ. 1622–1623
File:Consegna delle chiavi - Reni.jpg|*Kristo donas la ŝlosilojn al Sankta Petro*, 1626, Louvre
Image:Guido Reni 055.jpg|*La forrabo de Eŭropo*, 1630-aj jaroj, The National Gallery, Londono.
Image:Joseph and Potiphar's Wife.jpg|*Jozefo kaj la edzino de Potifaro, 1631
File:Guido Reni - St Matthew and the Angel.jpg|*Sankta Mateo kaj la Anĝelo*, ĉ. 1635–1640
File:Guido Reni - The Penitent Magdalene - Google Art Project.jpg|*La pentanta Maria Magdala*, ĉ. 1635
File:Guido Reni - Saint James the Greater - Google Art Project.jpg|*Sankta Jakobo la pli aĝa*, ĉ. 1636–1638
File:Reni, Guido - St John the Baptist in the Wilderness - Google Art Project.jpg|*Sankta Johano la Baptisto en la dezerto*, 1636–1637
File:Guido Reni - Lucretia - Google Art Project (392940).jpg|*Lucretia'', 1640–1642

## Referencoj 
Kategorio:Italaj pentristoj de la 17-a jarcento
Kategorio:Italaj barokaj pentristoj
Kategorio:Italaj portretistoj